### Beslutning

Godkendt.

### Sagsfremstilling

## Resume og sagens baggrund

På Teknik- og Miljøudvalgsmødet den 5. oktober 2021 besluttede udvalget at prioritere og  igangsætte planlægningen for større solcelleanlæg på [adresse] ved [adresse].  Indkaldelsen af ideer og forslag til kommuneplanlægningen er gennemført, og sagen lægger op til udvalgets stillingtagen til, hvorvidt planarbejdet skal fortsætte.

## Indstillinger

Chefen for Plan, Byg og Miljø indstiller, at planprocessen fortsætter med henblik på at igangsætte udarbejdelsen af forslag til kommuneplantillæg og lokalplan for solcelleanlæg på [adresse], [adresse].

## Behandling

Teknik- og Miljøudvalget.

## Sagsfremstilling

I sommeren 2021 foretog administrationen en screening af området, som ønskes planlagt til solcelleanlæg. Området var oprindeligt på ca. 80 ha. Projektet er siden blevet udvidet til at omfattet ca. 110 ha som vist i folderen til Ideer og Forslag jf. bilag 1. Projektområdet ligger i et roligt og relativt fladt terræn fordelt på ét samlet areal, hvor et kommende anlæg ikke vil virke for dominerede i landskabet.

Området ligger umiddelbart syd for [adresse] og ønskes udnyttet til et solcelleanlæg med tilhørende tekniske anlæg. Det samlede anlæg vil have en energiproduktion på op til 130.00MWh på årsbasis og vil kunne forsyne hvad der svarer til strømforbruget hos 32.500 husstande. Nettilslutningen er planlagt til SEAS-NVE i Svinninge.

Projektområdet anvendes i dag til landbrugsdrift og ligger i landzone. For at muliggøre etablering af solcelleanlægget, skal der udarbejdes et tillæg til Kommuneplan 2021-2032, der udlægger området til teknisk anlæg samt en ny lokalplan, som fastlægger de nærmere rammer for udformning mv. af anlægget. Projektet skal, jf. retningslinjerne i kommuneplanen tilgodese natur, biodiversitet, rekreative elementer samt inddrage lokalsamfundet i den kommende planlægning.

*Ideer og forslag til planlægningen*

Administrationen har indkaldt ideer og forslag til planlægningen i perioden 11. marts til den 8. april 2022. Kommunen har modtaget to bidrag fra borgere i området og ét høringssvar fra Miljøstyrelsen, jf. bilag 2. Én borger stiller sig positiv overfor solcelleanlæg samt udsigten til at blive mindre afhængig af sort energi. En anden udtrykker sin bekymring over at hele området ændre karakter og udsigten over det åbne agerland vil forsvinde. Miljøstyrelsen bemærker, at der i området er forskellige hensyn at varetage, som fx det større sammenhængende landskab og at området er udpeget som ønsket skovrejsningsområde mv. Miljøstyrelsen forventer, at de eksisterende planmæssige forhold, vil blive behandlet i kommunens videre planproces og har dermed ikke yderligere bemærkninger på nuværende tidspunkt.

De indkommende bemærkninger giver ikke anledning til ændringer i planprocessen, idet disse vil blive indarbejdet som fokuspunkter i planlægningen.

*Fokuspunkter i planlægningen*Kommuneplantillæg og lokalplan vil blive udarbejdet parallelt.

I lokalplanen vil der blive indarbejdet rekreative elementer såsom stier, så lokalsamfundet har mulighed for at færdes i området, og der kan fx gives mulighed for at opsætte et udkigstårn mv. Derudover vil lokalplanen tilgodese den beskyttede natur og vandløb, Egemarkløbet, og de beskyttede sten- og jorddiger. Projektet tager også højde for biodiversitet, idet der etableres en faunapassage. Det vil også blive stillet krav om afskærmende beplantning omkring anlægget.

Økonomiske konsekvenser

Ingen